stanford-oval/wikipedia huggingface dataset:
בזון לבן שת

| בזון לבן שת |
| --- | --- |
 בזון לבן שת
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: בזאים
תת־סדרה:: תרופודה
משפחה:: בזיים
סוג:: Neohierax
מין:: בזון לבן שת
שם מדעי
 Neohierax insignis
תחום תפוצה
מפת תפוצה

בזון לבן שת (שם מדעי: Neohierax insignis) הוא מין של עוף דורס ממשפחת הבזיים, הדומה למין בזון גמדי, הקטן שבדורסי היום. הוא קרוב אליו, אך שייך לסוג עצמאי נפרד - Neohierax, אם כי חלק מהחוקרים מסווגים את שני המינים יחדיו. בז זה חי ביערות הגשם והיערות היבשים של דרום-מזרח אסיה במדינות: קמבודיה, לאוס, תאילנד, מיאנמר ווייטנאם. בז זה קרוב לאיום עקב כריתת היערות בהם חי ועקב שריפות יער המסכנות את הצעירים.
בדומה לקרובו בז זה קטן מאוד, באורך של 23 עד 28 סנטימטרים עם זנב באורך 130 מ"מ ומוטת כנפיים של 42 עד 49 סנטימטרים. משקלו של הבז 84 עד 112 גרם בממוצע, כשהנקבות גדולות מעט יותר מהזכרים. בז זה בעל נוצות כתומות לאורך הפלג הקדמי בעוד החלק התחתון כהה עד שחור והזנב שחור לגמרי עם מספר כתמים לבנים. החזה והבטן בהירים והראש אפור עם עיניים צהובות גדולות וטבעת צהובה סביבם. המקור המעוקל גם צהוב עם קצה כהה.
בשל גודלו הבז ניזון בעיקר מלטאות קטנות ומחרקים שהוא חוטף מהעצים או מהקרקע לרוב. מין זה הוא מונוגמי ומקנן בחללי עצים טבעיים, בהם מטילה הנקבה שתי ביצים לבנות. זוג אחד נצפה מקנן יחדיו באותו קן על הביצים.
הערות שוליים

↑  בזון לבן שת באתר הרשימה האדומה של IUCN
ארל מונרו

| --- | --- |

 לידה:  21 בנובמבר 1944 (בן 79) פילדלפיה שבפנסילבניה
 עמדה:  גארד
 גובה:  1.91 מטר
 מספר:  33, 10, 15
 מכללה:  אוניברסיטת וינסטון סיילם סטייט
 דראפט:  בחירה מספר 2, 1967 בולטימור בולטס
 היכל התהילה:  נבחר כשחקן בשנת 1990
 קבוצות כשחקן
 1967–1971   1971–1980:  בולטימור בולטס   ניו יורק ניקס
 הישגים כשחקן
 זכייה באליפות ה-NBA‏ (1973)   בחירה לחמישיית העונה הראשונה (1969)   4 הופעות במשחק האולסטאר (1969, 1971, 1975, 1977)   זוכה פרס רוקי השנה (1968)   בחירה לחמישיית הרוקיז של העונה (1968)   אחד מ-50 השחקנים הגדולים בתולדות ה-NBA
ורנון ארל מונרו (באנגלית: Vernon Earl Monroe; נולד ב-21 בנובמבר 1944 בפילדלפיה, פנסילבניה) הוא כדורסלן עבר מקצועני אמריקאי, נודע בשל יכולות הכדרור הווירטואוזיות שלו ויכולת המסירה הגבוהה שלו. כונה "Earl the Pearl" ("ארל הפנינה") ו"ישו".
קריירה > שנותיו הראשונות

מגיל צעיר היה מונרו אגדת מגרשים. חבריו לקבוצה בתיכון ג'ון ברטרם כינו אותו "תומאס אדיסון" בשל התנועות הרבות שהמציא.
מונרו עלה לגדולה במישור הלאומי בעת ששיחק כדורסל באוניברסיטת וינסטון סיילם סטייט בווינסטון סיילם, צפון קרוליינה, ששיחקה באותה התקופה בליגת המכללות השנייה (דיוויז'ן 2). תחת המאמן חבר היכל התהילה קלרנס גיינס קלע מונרו 7.1 נקודות בממוצע למשחק בעונתו הראשונה בקבוצה, זינק ל-23.2 נקודות למשחק בעונתו השנייה, עלה ל-29.8 נקודות למשחק בעונתו השלישית, ואת שנתו האחרונה בקבוצה סיים עם 41.5 נקודות למשחק. ב-1967 זכה בתואר שחקן השנה של ליגת הדיוויז'ן II של ה-NCAA. באותה שנה גם הוביל את קבוצתו לאליפות הליגה.
קריירה > בולטימור בולטס

ב-1967 נבחר מונרו, באותה התקופה כבר פעמיים אול אמריקן, על ידי הבולטימור בולטס, היום הוושינגטון ויזארדס, בסיבוב הראשון של דראפט ה-NBA, כבחירה השנייה בסך הכל. הוא זכה בתואר רוקי השנה ב-NBA בתום עונה בה קלע 24.3 נקודות למשחק. במשחק השיא של אותה עונת רוקי קלע 56 נקודות במשחק נגד הלוס אנג'לס לייקרס. הישג זה הוא עודנו השלישי בטיבו בהיסטוריה לרוקי.
מונרו ושותפו לקבוצה, וס אנסלד הפכו במהרה לשילוב אימתני בבולטימור, ומונרו הפך לגיבור תרבות בשל מהירות ריצתו להתקפה מתפרצת ובשל זריקותיו בעלות האופי הקרקסי. בהקשר זה אמר מונרו:
העניין הוא, אני לא יודע מה אני הולך לעשות עם הכדור, ואם אני לא יודע, אני די בטוח שהבחור ששומר עליי לא יודע גם כן.
ב-6 בפברואר 1970 קבע מונרו שיא NBA כשקלע 13 נקודות בהארכה אחת, במהלך ניצחון במשחק שהסתיים לאחר שתי הארכות של קבוצתו נגד הדטרויט פיסטונס.
לאחר עונת 1970/1971 אמר סוכנו של מונרו, לארי פליישר, סיפר לבולטס על רצונו של מונרו לעבור לשחק בלוס אנג'לס לייקרס, שיקגו בולס או בפילדלפיה 76'. לאחר ארבעה משחקים בעונת 1971/1972 הוא נסע לאינדיאנפוליס על מנת לדון בהעברה לקבוצת האינדיאנה פייסרס ששיחקת אז בליגת ה-ABA. מאוחר יותר באותה העונה הועבר מונרו בטרייד לניו יורק ניקס.
ב-1 בדצמבר 2007 תלו הוושינגטון ויזארדס את גופייתו של מונרו וקבעו שאף שחקן לא ילבש את מספרו, 10, בעתיד.
קריירה > ניו יורק ניקס

ב-1971 עבר מונרו בטרייד לניו יורק ניקס וייסד את מה שנודע כ-"Rolls Royce Backcourt", לצד עמיתו הראוותני לא פחות, וולט פרייזר. אם כי מלכתחילה היו שאלות ביחס ליכולת של מונרו ופרייזר לדור בכפיפה אחת כחברים לקבוצה, הצמד שילב כוחות בסופו של דבר והפך לאחד משילובי הגארדים היעיל ביותר בכל הזמנים, כשהובילו את הניקס לאליפות האחרונה שלהם עד כה, ב-1973. הצמד הזה הפך לאחד מהקווים האחוריים היחידים אי פעם שהוציא מתוכו שני שחקנים שזכו להיכלל בהיכל התהילה של הכדורסל, כששניהם אף נבחרים להיכלל ברשימת 50 השחקנים הגדולים בתולדות ה-NBA.
לאחר שהשתתף ארבע פעמים במשחק האולסטאר של ה-NBA פרש מונרו ממשחק לאחר עונת 1979/1980 בשל סדרה של פציעות בברכיו, פציעות שהטרידו אותו במשך כל הקריירה שלו. הוא שיחק 926 משחקים בקריירת ה-NBA שלו, קלע 17,454 נקודות בסך הכל (18.8 נקודות בממוצע למשחק) וחילק 3,594 אסיסטים. ב-1 במרץ 1986 תלתה הניו יורק ניקס את גופיית המשחק של מונרו וקבעה שאיש לא ילבש לעולם את מספרו בקבוצה, 15.
גם מונרו עצמו מודה שסגנון המשחק הזורם והחלק שלו היה ייחודי. בהקשר זה אמר:
אתה יודע, אני צופה במשחקים וגם עכשיו אני לעולם לא רואה מישהו שמזכיר לי את עצמי, בדרך ששיחקתי.
סטטיסטיקות NBA

| --- | --- |
: = זכה באליפות ה-NBA בעונה זו
מודגש: = שיא קריירה
סטטיסטיקות NBA > בעונה הסדירה

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- |
| 1967/1968 | בולטימור | 82 | 36.7 | 0.453 | 0.781 | 5.7 | 4.3 | – | – | 24.3 |
| 1968/1969 | בולטימור | 80 | 38.4 | 0.440 | 0.768 | 3.5 | 4.9 | – | – | 25.8 |
| 1969/1970 | בולטימור | 82 | 37.2 | 0.446 | 0.830 | 3.1 | 4.9 | – | – | 23.4 |
| 1970/1971 | בולטימור | 81 | 35.1 | 0.442 | 0.802 | 2.6 | 4.4 | – | – | 21.4 |
| 1971/1972 | בולטימור | 3 | 34.3 | 0.406 | 0.722 | 2.7 | 3.3 | – | – | 21.7 |
| 1971/1972 | ניו יורק | 60 | 20.6 | 0.436 | 0.786 | 1.5 | 2.2 | – | – | 11.4 |
| 1972/1973 | ניו יורק | 75 | 31.6 | 0.488 | 0.822 | 3.3 | 3.8 | – | – | 15.5 |
| 1973/1974 | ניו יורק | 41 | 29.1 | 0.468 | 0.823 | 3.0 | 2.7 | 0.8 | 0.5 | 14.0 |
| 1974/1975 | ניו יורק | 78 | 36.1 | 0.457 | 0.827 | 4.2 | 3.5 | 1.4 | 0.4 | 20.9 |
| 1975/1976 | ניו יורק | 76 | 38.0 | 0.478 | 0.787 | 3.6 | 4.0 | 1.5 | 0.3 | 20.7 |
| 1976/1977 | ניו יורק | 77 | 34.5 | 0.517 | 0.839 | 2.9 | 4.8 | 1.2 | 0.3 | 19.9 |
| 1977/1978 | ניו יורק | 76 | 31.2 | 0.495 | 0.832 | 2.4 | 4.8 | 0.8 | 0.3 | 17.8 |
| 1978/1979 | ניו יורק | 64 | 21.8 | 0.471 | 0.838 | 1.2 | 3.0 | 0.8 | 0.1 | 12.3 |
| 1979/1980 | ניו יורק | 51 | 12.4 | 0.457 | 0.875 | 0.7 | 1.3 | 0.4 | 0.1 | 7.4 |
| קריירה |  | 926 | 32 | 0.464 | 0.807 | 3.0 | 3.9 | 1.0 | 0.3 | 18.8 |
סטטיסטיקות NBA > בפלייאוף

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- |
| 1968/1969 | בולטימור | 4 | 42.8 | 0.386 | 0.806 | 5.3 | 4.0 | – | – | 28.3 |
| 1969/1970 | בולטימור | 7 | 42.7 | 0.481 | 0.800 | 3.3 | 4.0 | – | – | 28.0 |
| 1970/1971 | בולטימור | 18 | 37.3 | 0.407 | 0.793 | 3.6 | 4.1 | – | – | 22.1 |
| 1971/1972 | ניו יורק | 16 | 26.8 | 0.411 | 0.789 | 2.8 | 2.9 | – | – | 12.3 |
| 1972/1973 | ניו יורק | 16 | 31.5 | 0.526 | 0.750 | 3.2 | 3.2 | – | – | 16.1 |
| 1973/1974 | ניו יורק | 12 | 33.9 | 0.491 | 0.855 | 4.0 | 2.1 | 0.7 | 0.8 | 17.4 |
| 1974/1975 | ניו יורק | 3 | 29.7 | 0.267 | 0.818 | 3.0 | 2.0 | 1.3 | 0.7 | 14.0 |
| 1977/1978 | ניו יורק | 6 | 24.2 | 0.387 | 0.611 | 0.8 | 2.8 | 1.0 | 0.0 | 9.8 |
| קריירה |  | 82 | 33.1 | 0.439 | 0.791 | 3.2 | 3.2 | 0.9 | 0.5 | 17.9 |
מורשתו

מונרו קלע למעלה מ-1,000 נקודות בתשע מ-13 עונותיו כמקצוען (1968–1971, 1973, 1975–1978), כולל עונת שיא של 2,065 נקודות (25.8 נקודות למשחק) בעונת 1968–1969.
ב-1990 נבחר מונרו להיכלל בהיכל התהילה של הכדורסל.
מונרו נבחר ב-1996 לאחד מ-50 השחקנים הגדולים בתולדות ה-NBA ביובל ה-50 להקמת ליגת ה-NBA.
מונרו נבחר לקומישינר ה-USBL ב-1985.
ב-2005, קבוצה מליגת ה-American Basketball Association נקראה על שם מונרו, בולטימור פרלס.
מחוץ למגרש

ב-2012 השיק מונרו חברת ממתקים חדשה: NBA Candy Store.
בשנים האחרונות משמש מונרו כפרשן של המדיסון סקוור גארדן וכנציב ה-New Jersey Urban Development Corporation.
מונרו פעיל במספר סוגיות קהילתיות, בהן מועצת הנשיא לכושר, ספורט ותזונה (President's Council on Fitness, Sports, and Nutrition), קולקטיב הנוער של קראון הייטס, בקרן לסיוע לספרות ובתוכנית הטניס לצעירים של הארלם. מונרו זכה לקבל אותות הוקרה רבים בעבור פעילויות קהילתיות ש"מחוץ למגרש" אלו, כולל the Harlem Professionals Inspirational Award, Most Outstanding Model for American Youth, YMCA Citizenship Award ו-Big Apple Sportsman of the Year Award.
מונרו שימש כדובר בשירות ה-American Heart Association, לצד עמיתו לקבוצה לשעבר, וולט פרייזר.
ב-2005 פתח מונרו מסעדה בניו יורק בשם "Earl Monroe's Restaurant & Pearl Club". עם זאת, מונרו ביטל מאז את זכויות הרישוי על שמו והמסעדה נקראת כעת The River Room.
מונרו, אחותו ואחיו אובחנו כולם כחולים בסוכרת מסוג 2.
מונרו משמש כדובר אתר האינטרנט Merck's Journey for Control שם הוא משמש כמקדם תזונה ידידותית לסוכרת ו"חודש מסעדת הסוכרת!" ("Diabetes Restaurant Month!").
מונרו הוא כעת הבעלים והמפעיל של חברת תקליטים משלו, Reverse Spin Records הממוקמת בניו יורק ומפיקה מוזיקת פופ, היפ הופ, דאנס ורית'ם אנד בלוז.
בסרטו של ספייק לי מ-1998, He Got Game, ג'ייק שאטלסוורת' (דנזל וושינגטון) מסביר לבנו ג'יזוס (ריי אלן) ששמו ניתן לו תחת השראה מכינויו של מונרו, "ג'יזוס".
מונרו הוא אב לבן, רודני.
חסויות

בשנים 1980–1981 נהנה מונרו מחסות מסחרית של חברת ג'ורדאש לליין חתום של נעלי כדורסל אשר נשאו את כינויו "פרל" ליד העקב.
ברכת מחיה המתים

ערך זה עוסק בברכה על ראיית חברו. אם התכוונתם לברכה בתפילת העמידה, ראו .
ברכת מחיה המתים היא ברכה שתיקנו חז"ל על הרואה את חברו החביב עליו, לאחר שעברו 12 חודשים מהפעם האחרונה שראה אותו. יש לברך ברכה זו בשם ומלכות.
מקור הברכה וטעמה

מקור ברכה זו היא בתלמוד במסכת ברכות:
אמר רבי יהושע בן לוי, כל הרואה את חבירו לאחר שלשים יום מברך שהחיינו, ואם ראהו לאחר שנים עשר חודשים, מברך מחיה המתים
וכך פסק בשולחן ערוך (אורח חיים רכה א) שיש לברך ברכה זו.
בטעם הברכה יש שכתבו, שכיון שעברו 12 חודשים, הרי עבר עליו ראש השנה, שבה האדם נידון לחיים או למות, וכיון שניצול ממיתה בראש השנה מברך עליו 'מחיה המתים'.
טעם נוסף כתבו בראשונים, משום שאמרו בתלמוד שלאחר 12 חודש המת משתכח מהלב, לכך מברך מחיה המתים.
דיני הברכה

בראשונים מבואר שיש לברך ברכה זו דווקא על חבר שחביב עליו ביותר ושמח בראייתו.
אף בשנה מעוברת, אין צריך שיעבור שנה, ודי ב12 חודשים.
אם שלח לו חברו מכתב בתוך 12 חודש, נחלקו הפוסקים אם צריך לברך, ובמשנה ברורה (סימן רכה) פסק שלא יברך שהרי ספק ברכות להקל.
הברכה בימינו

בימינו המנהג שלא לברך ברכה זו, בטעם הדבר כתבו באחרונים מספר טעמים.
יש שכתבו שמאחר והתקשורת בימינו מצויה ונגישה לכל אחד, מסתבר הדבר שאם היה קורה לחברו דבר מה היה מודיעו, ואם כן כיוון שלא הודיעו, הרי זה כאילו הודיעו שלא אירע לו דבר.
טעם נוסף כתבו באחרונים, שיש לחשוש שיברך ברכה לבטלה, כגון על חברו שאינו חביב עליו כל כך, כדי שלא ידע חברו שאינו חביב עליו.
ראו גם

ברכת שהחיינו
הערות שוליים

↑  משנה ברורה, סימן רכה ג, אמנם הביא שם דעת הפנים מאירות שברכת מחיה המתים שונה משאר הברכות, שהרי אף בתפילה אין מזכירין בה מלכות.
↑  משנה ברורה סימן רכה, בשם המהרש"א.
↑  רבינו יונה ברכות נח א.
↑  אשל אברהם (בוטאטש), סימן רכה א
↑  אורחות רבינו חלק א עמוד צד
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
בלארד מקדונלד

| --- | --- |
אין תמונה חופשית
 לידה:  15 באוקטובר 1882 פורטלנד, ארצות הברית 
 פטירה:  17 בנובמבר 1935 (בגיל 53) קווינס, ארצות הברית 
 מוקד פעילות:  ארצות הברית 
 שפה מועדפת:  אנגלית 
 פרופיל ב-IMDb
 
בלארד מקדונלד (באנגלית: Ballard MacDonald; ‏ 15 באוקטובר 1882 - 17 בנובמבר 1935) היה ליריקן אמריקני שהיה חלק מסמטת טין פאן.
חייו

מקדונלד נולד בפורטלנד שבאורגון. לאחר שסיים את לימודיו באוניברסיטת פרינסטון, הוא החל לכתוב מילים לשירים ללהקות וודוויל נודדות. עבודתו בתחום הוודוויל הובילה אותו לבסוף אל ברודוויי, שם הוא עבד כליריקן וכלברתן בהפקות שונות בהן: Ziegfeld’s 9 O’clock Frolic, Love Birds, The Battling Butler, Sweetheart Time, Ziegfeld’s Midnight Frolic (1919), George White’s Scandals of 1923 ו-Thumbs Up!
אמנם את עיקר פרסומו קנה מקדונלד כמי שכתב את המילים לשיר "Beautiful Ohio", השיר הרשמי של מדינת אוהיו, אך הוא נודע גם בשיתוף פעולה עם גדולי מלחינים של זמנו ביצירת שירים פופולריים רבים בהם: “Rose of Washington Square”, “Second Hand Rose”, “Parade of the Wooden Soldiers”, “Back Home in Indiana”, “The Trail of the Lonesome Pine”, “Play That Barbershop Chord”, “Clap Hands, Here Comes Charlie!”, “Somebody Loves Me”, “Bend Down, Sister”, “Down in Bom Bombay”, “On the Mississippi” ו-She is the Sunshine of Virginia.
מקדונלד עבד בין היתר עם המלחינים הארי קרול, קון קונרד, ג'וזף מאייר, זיגמונד רומברג, הלברט פון תיצלר, ג'ורג' גרשווין, ג'סי גריר, ג'יימס הנלי, ויקטור הרברט, לואיס מיור ווולטר דונלדסון.
בנוסף, מקדונלד כתב מילים למספר סרטים הוליוודיים, בהם: "Our Dancing Daughters", "Somebody Loves Me" ועוד.
מקדונלד היה מהחברים המייסדים של האגודה האמריקנית למלחינים, סופרים ומו"לים (ASCAP) ב-1914. הוא מת בפורסט הילס, שכונה ברובע קווינס שבניו יורק, ב-17 בנובמבר 1935.
בזזז...

| --- | --- |

 אלבום אולפן מאת הזבובים
 יצא לאור:  1998
 הוקלט:  אולפן מנטרה תל אביב, 1996-1998
 סוגה:  רוק
 שפה:  עברית 
 אורך:  50:42
 חברת תקליטים:  BNE
 הפקה:  ניצן זעירא
 
בזזז... הוא אלבומה היחיד של הסופרגרופ הישראלית "הזבובים", אשר יצא בשנת 1998 לאחר כשלוש שנים של הקלטות על ידי חברת התקליטים BNE בהפקת ניצן זעירא.
האלבום מושפע מבחינה מוזיקלית מסגנונות רוק מתקופות שונות. דן תורן ומאור כהן חולקים בו את עמדת הסולן הראשי, כאשר אורן קפלן מבצע גם הוא שני שירים ("Kalifornia" ו-"Televized Rainbow"). "הסיבה היא ש..." הוא גרסת כיסוי מתורגמת לעברית לשיר של להקת הבירדס.
השירים "That's Not) Carol)", "זרזירים" ו"רוק הזבובים" יצאו כסינגלים והפכו ללהיטים ברדיו.
רשימת השירים

מבוא (מילים: דן תורן, מאור כהן, לחן: אורן קפלן, דן תורן, יובל שפריר, מאור כהן, מספר: אבי אוריה)
בזזז... (לחן: אורן קפלן, מאור כהן)
Kalifornia (מילים ולחן: אורן קפלן)
עיניים עצומות (מילים ולחן: דן תורן, מאור כהן)
(That's Not) Carol (מילים: מאור כהן, לחן: אורן קפלן, מאור כהן)
זכרי (מילים: דן תורן, לחן: מאור כהן)
For The Sun (מילים ולחן: הזבובים)
זרזירים (מילים: אורן קפלן, דן תורן, ניל יאנג, שרון קנטור, לחן: אורן קפלן)
רוק הזבובים (מילים: דן תורן, מאור כהן, עמית לירון, לחן: אורן קפלן, מאור כהן)
לגעת ברוח (מילים ולחן: דן תורן)
הסיבה היא ש... (מילים ולחן: ג'ין קלארק, תרגום חופשי: הזבובים)
את (מילים ולחן: מאור כהן)
Sur La Plage (מילים: עממי צרפתי, לחן: אורן קפלן)
Televized Rainbow (מילים: אורן קפלן, שרון קנטור, לחן: אורן קפלן)
בז'ג

ערך זה עוסק בעיירה בפולין. אם התכוונתם למשמעות אחרת, ראו .
בז'ג (בפולנית: Brzeg; בגרמנית: Brieg) היא עיירה, שנמצאת בגמינת בז'ג, שבמחוז בז'ג (אנ'), שבפרובינציית אופולה שבפולין.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה

העיירה נמצאת כ-26 ק"מ מאופולה, בירת הפרובינציה אופולה, וכ-275.5 ק"מ מוורשה, בירת פולין. בנוסף, העיירה נמצאת ליד הנהר אודר.
תנועה ותחבורה

העיירה נמצאת ליד הכבישים 39‏, 94‏, 401 ו-460.
קהילה יהודית

בבז'ג הייתה קהילה יהודית קטנה אך ותיקה שהתקיימה בעיירה, במחוז בז'ג בפרובינציית אופולה שבפולין. הקהילה הוקמה ככל הנראה כבר במאה ה-13, גורשה מספר פעמים וסבלה מרדיפות והצקות מצד האוכלוסייה הנוצרית העוינת עד למאה ה-18, לאחר מכן חוותה פריחה אך הושמדה כליל על ידי הנאצים בשואה.
בית הכנסת בבז'ג הוא בית כנסת יהודי מחולל, המשמש כיום כבניין דירות השוכן בעיירה. בית הכנסת נבנה בשנת 1799 בסגנון קלאסי. עבודות שיפוץ בוצעו בבניין בשנים 1899 ו-1937. בשואה (1940) ניזוק קלות ולאחריה הוסב לבניין דירות, המקום הוזנח במשך שנים ולבסוף שופץ כבניין דירות בשנת 2011. כיום קשה להכיר שהבניין שימש כבית כנסת.
בבז'ג נמצא בית קברות יהודי הממוקם ברחוב מקארסקי. הוקם בשנת 1798. הקבורות הראשונות התקיימו בשנת 1801, והאחרונות נערכו בשנת 1937. במקום נשתמרו עד היום כ-150 מצבות.
ערים תאומות

צ'כיה בירון (אנ'), צ'כיה
צרפת בורק-אן-ברס, צרפת
גרמניה גוסלאר, גרמניה
הערות שוליים

1 2  Brzeg (Powiat brzeski, Opolskie, Poland) - Population Statistics, Charts, Map, Location, Weather and Web Information, www.citypopulation.de
↑  Brzeg, Poland, www.geonames.org
1 2 3  Brzeg, Brzeg (באנגלית)
↑  Jüdische Gemeinde - Brieg (Schlesien), www.xn--jdische-gemeinden-22b.de
↑  Cmentarz żydowski w Brzegu Jewish cemetery in Brzeg, cmentarze-zydowskie.pl
↑  "Miasta partnerskie". brzeg.pl (בפולנית). Brzeg. נבדק ב-2020-03-04.
| --- | --- |
בקרת זהויות :  NLI: 987007559590905171  GND: 4008252-0  LCCN: n81125556  MusicBrainz: 554a1a9d-82c9-4c98-aa5c-dfe655152146  NKC: ge633602  VIAF: 140259876   WorldCat (עם VIAF): 140259876 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
בלארוס באירוויזיון 2006

התחרות הלאומית לבחירת נציג בלארוס באירוויזיון 2006 באולם "ארמון הרפובליקה" (Palace of the Republic) במינסק והונחתה על ידי דניס קוריאן.
שלושת השירים שקיבלו את מירב הקולות על ידי הקהל עלו לשלב הגמר בו ועדה מטעם רשת השידור במדינה בחרה את הנציג לתחרות.
את בלארוס בשנה זו ייצגה פולינה סמולובה עם השיר "Mama" שהושפע מהסגנון של מייקל ג'קסון.
בשנה זו בלארוס כשלה מלעלות לגמר.
| מבצע | שיר | מספר קולות משוקלל | מיקום |
| --- | --- | --- | --- |
| פולינה סמולובה | "Mama" | 3,816 | 1 |
| ילנה גריסאנובה | "You Can't Stop This Dance" | 2,839 | 2 |
| ליאבוני | "Come Back" | 2,597 | 3 |
| גונש | "Connect the Hearts" | 1,973 | 4 |
| אירינה דורופיבה | "Vyshita sorochka" | 784 | 5 |
| ליטסאונד | "My Faith" | 740 | 6 |
| ג'אנט | "Mysterious Logic" | 538 | 7 |
| דמיטרי קולדון | "May be" | 431 | 8 |
| לשה קודוש | "Baby-sitter" | 390 | 9 |
| Dali | "Europe's Heart's groove" | 334 | 10 |
| TYANA | "You never know" | 290 | 12 |
| פרימה-ורה | "I can see the rising sun" | 271 | 13 |
| רוסלן מיוסבידאס & סו וזנובטס | "Proch s glaz" | 257 | 14 |
| גושיה אנדרייביץ' | "Dangerous game" | 218 | 15 |
| אלכסנדרה גאיידוק | "An A-Class Face" | 112 | 16 |
נקודות שהוענקו לבלארוס

| 0 | 1 | 2 | 3 | 4 |
| --- | --- | --- | --- | --- |

| 12 נקודות | 10 נקודות | 8 נקודות | 7 נקודות | 6 נקודות |
|  |  |  |  |  רוסיה רוסיה |
| 5 נקודות | 4 נקודות | 3 נקודות | 2 נקודות | 1 נקודות |
|  |  |  מולדובה מולדובה |  |  אוקראינה אוקראינה |
בזי

| --- | --- |
סמל בזיסמל בזי

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת גיור
 שטח:  11.2 קמ"ר
 אוכלוסייה:  ‏
  ‑ בכפר:  476 (1 בינואר 2024)
 קואורדינטות:  47°40′30″N 17°23′35″E﻿ / ﻿47.674919444444°N 17.39305°E﻿ / 47.674919444444; 17.39305 
 אזור זמן:  UTC +1
 http://www.bezi.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בזי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בזי  he tabBackground:;tabBorder:#aaa;defaultTab:0;
 
בזי (בהונגרית: Bezi) הוא כפר במחוז גיור-מושון-שופרון שבצפון-מערב הונגריה.
בבזי חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 100 |  |
| 1880 | 91 | 908 |
| 1910 | 44 |  |
| 1920 | 26 |  |
| 1930 | 30 |  |
| 1941 | 16 | 868 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת גיור |
| --- | --- | --- |
| יישובים | גיור • אבדה • בזי • בן • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • גיוראויבראט • גיוראויפלו • גיורזאמוי • איקרן • קאיארפץ • קישבאיץ' • קורונצו • קונסיגט • מזארש • מושונסנטמיקלוש • נג'בייץ' • נאג'סנטיאנוש • ניול • אטוונן • פר • ראבפטונה • רטלפ • שוקורופאטקה • טניה • טלטשטווה • ואמושסבדי • ונק |  |
ברכת משנה הבריות

גמדות, לקות בגדילת השלד.
ברכת מְשַנֶּה הַבְּרִיּוֹת היא אחת מברכות הראיה שקבעו חז"ל בראיית יצורים חריגים המעוררים תשומת לב או רתיעה, ולאו דווקא הנאה אסתטית. הברכה נתקנה על בני אדם חריגים בצבע עורם ובתבנית גופם, כמו כן גם על בעלי חיים משונים במראיהם כמו פיל וקוף.
הברכה מביעה את ההכרה שהעולם כולו על כל גווניו הוא יציר כפיו של הקדוש ברוך הוא, והוא שעשה את בני האדם ושאר היצורים שונים זה מזה.
מקור

ברכה זו מוזכרת בתוספתא ובתלמוד בברייתא המפרטת סוגי בני אדם הסובלים ממראה חיצוני משונה.
וכך נאמר בתלמוד:
אמר רבי יהושע בן לוי הרואה את הבהקנים (בעלי עור מנומר) אומר ברוך משנה הבריות.   מיתיבי ראה את הכושי, ואת הגיחור (אדום ביותר) ואת הלווקן,  ואת הקפח (שכרסו נפוחה מאוד) ואת הננס ואת הדרניקוס (שיש בו יבלות) אומר ברוך משנה את הבריות...   תנו רבנן הרואה פיל קוף וקפוף אומר ברוך משנה את הבריות.
בתלמוד מובא שברכה זו נתקנה רק על מום מולד, אולם אם שמומים אלו נוצרו במהלך השנים כתוצאה ממחלה, אין לברך ברכה זו אלא ברכת דיין האמת.
מקור > הלבנת פנים

אין לברך ברכה זו כאשר יש חשש לפגיעה בזולת. הרב שלום מרדכי שבדרון הביא מעשה ששמע מפי עד ראייה ומגנה אותו.
ומעשה בחסיד שוטה שהחשיב עצמו למדקדק בהלכה וראה בין אנשים רבים ננס אחד, נדחק ורץ אליו חטפו בידיו ובירך בקול רם ובשמחה גדולה ברוך אתה ה' אלקינו מלך העולם משנה הבריות (עובדא אמיתית שסיפר עד ראיה)
בעלי חיים

הרב מנחם המאירי כתב שדווקא על חיות אלו נתקנה הברכה ולא על חיות מוזרות אחרות הסיבה לכך, משום ששני יצורים אלו דומים לאדם בכמה דברים. אולם הרב שלמה עדני כתב בשם מקובל אחד שמברכים על חיות אלו על סמך מדרש שאת דור הפלגה הפך ה' לקופים ולפילים ולכן מברכים דווקא על בריות אלו.
ברכה על בריות נאות

כאשר הראייה גורמת הנאה אסתטית, קבעו חז"ל ברכה אחרת: "ברוך... שככה לו בעולמו".